18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 597 της 8/13 Σεπτ. 1982 (ΦΕΚ Α΄ 111) Αύξηση των εφάπαξ βοηθημάτων που χορηγεί το Ταμείο Προνοίας Εργοληπτών Δημοσίων Έργων. Άρθρο μόνο.-1.Το πλήρες εφάπαξ βοήθημα (χορηγία) που παρέχεται από το Ταμείο Προνοίας Εργοληπτών Δημοσίων Έργων, στους ασφαλισμένους του, που εξέρχονται από το επάγγελμα για οποιοδήποτε λόγο, μετά τη συμπλήρωση 35 χρόνων ασφάλισης, καθορίζεται ως ακολούθως: α)Για τους ασφαλισμένους Εργολήπτες Δημοσίων Έργων Γ΄ και Δ΄ τάξης ως και τους μετόχους υπαλλήλους του Ταμείου και των Εργοληπτικών Οργανώσεων από του 6ου βαθμού συμπεριλαμβανομένων και πάνω σε 885.000 δραχμ. β)Για τους λοιπούς ασφαλισμένους του Ταμείου σε 697.500 δρχ. 2.Σε περίπτωση κατά την οποία ο συνολικός χρόνος ασφάλισης, οποιουδήποτε από τους παραπάνω ασφαλισμένους είναι μικρότερος των 35 χρόνων και εφόσον συντρέχουν οι προϋποθέσεις του άρθρ. 1 του Β.Δ. της 13/29.3.47 «περί χορηγιών του Ταμείου Προνοίας Εργοληπτών Δημοσίων Έργων», όπως ισχύει μετά τις τροποποιήσεις και συμπληρώσεις αυτού, ο ασφαλισμένος δικαιούται τόσων τριακοστών πέμπτων του πλήρους εφάπαξ βοηθήματος όσα και τα χρόνια του χρόνου ασφάλισης αυτού. 3.Χρόνος ασφάλισης πέραν των 35 ετών δεν αναγνωρίζεται. 